Kui Paper andis eile oma blogis teada, et teostas EMT-le SurfPort WAP-portaali (miks just eile, EMT pressiteade portaali avamisest pärineb 8. juunist?), meenus mulle selle kande mustand, salvestatud pealkirjaga "SurfPort ja Messenger = EMT astub Skype'ile kanna peale" ja allikateks märgitud need soome uudised -  TeliaSonera katsetab Microsofti Messengeri kasutamist SurfPort portaalis (8.juuni), Microsofti e-post ja sõnumivahetus TeliaSonera mobiilteenuste klientidele (14. veebruar). Küllap oli mu esimene mõte neid uudiseid lugedes see, et kui TeliaSonera toob MSN Messengeri mobiilidesse, saab selle kaudu ju ka helistada. Teate küll, see "Voice" nupp, mis tekkis Messengeri paar versiooni tagasi, mida mina kordagi kasutanud ei ole, sest "selleks on ju Skype".